# **DECIZIA ETAPEI DE ÎNCADRARE**

## Nr. număr din zz.ll.aaaa

....

Ca urmare a solicitării de emitere a acordului de mediu adresate de **SNS LOGISTIC INVESTMENT**, cu sediul în Str. PLEVNEI, Nr. 44, Cluj-Napoca , Judetul Cluj, , înregistrată la APM Cluj,ARPM Cluj-Napoca cu nr. 21436/03.07.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Cluj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 23.03.2017, a analizării completărilor nr. 21742/21.03.2017, înregistrare în sistemul electronic SIM nr. 173/22.03.2017, că proiectul **Construire hală depozitare cu spaţii tehnico administrative pentru personal, împrejmuire, propus a fi amplasat în Apahida, str. Constructorilor, nr. 33, jud. Cluj**, nu se supune evaluării impactului asupra mediului.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. 2, la 10, lit. a) proiecte de dezvoltare a unităţilor/zonelor industriale, pentru care trebuie stabilit dacă este necesară evaluarea impactului asupra mediului;

 b) terenul pe care se propune realizarea proiectului este situate în teritoriul administrativ al comunei Apahida, cu folosinţa actuală: curţi construcţii conform Certificatului de Urbanism nr. 150/03.03.2017;

 c) în etapa de construcţie şi în perioada de funcţionare a obiectivului, nu se utilizează şi nu rezultă substanţe toxice şi periculoase;

 d) transportul materialelor se va face pe drumurile existente;

 e) se propun măsuri pentru managementul adecvat al deşeurilor în faza de construire şi de operare;

 f) pe parcursul derulării procedurii nu au fost formulate observaţii din partea publicului privind realizarea proiectului.

Condiţiile de realizare a proiectului:

 a) construire hală depozitare cu spaţii tehnico administrative;

 b) lucrǎrile şi amenajǎrile necesare organizǎrii de şantier se vor limita la incinta amplasamentului;

 c) evitarea desfăşurării lucrărilor cu emisii de praf în perioade cu vânt puternic;

 d) amenajarea de spaţii speciale pentru stocarea temporară a deşeurilor şi gestionarea acestora conform legislaţiei în vigoare;

 e) organizarea activităţilor şi operaţiilor producătoare de zgomot în timpul zilei, cu evitarea cumulării emisiilor de zgomot;

 f) la încheierea şantierului se vor evacua de pe amplasament toate utilajele/instalaţiile/ echipamentele, iar terenul alocat organizării de şantier va fi remediat şi redat funcţiunilor anterioare;

 g) titularul are obligaţia de a notifica în scris APM Cluj despre orice modificare sau extindere a proiectului survenită după emiterea deciziei etapei de încadrare, înainte de producerea modificării;

 h) la finalizarea lucrărilor titularul va notifica APM Cluj în vederea verificării conformării cu prevederile proiectului.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

 **DIRECTOR EXECUTIV,**

**dr. ing. Grigore CRĂCIUN**

**Şef Serviciu A.A.A.**

**ing. Anca CÎMPEAN**

**Întocmit,**

**consilier dr. Bianca MALSCHI FLORIAN**